SILBERAUTO SUURRALLI 2003
26. juuli 2003, Tallinn, Tartu, Pärnu, Rakvere
[ EAL 27/RR ]
Eesti KV  suurrallis 26.juuli 2003.a. stardipaikadega Tallinn, Tartu, Pärnu, Rakvere

VÕISTLUSJUHEND

EESTI KV  SUURRALLIS
26.juuli 2003.a. 
stardipaikadega Tallinn, Tartu, Pärnu, Rakvere.

Silberauto Suurralli korraldab MTÜ Spordiklubi K.O.S.
koostöös Silberauto AS-i, Eesti Autospordi Liidu, 
EAL Noorte- ja Rahvaralli komiteega ja sponsoritega

PROGRAMM

Esmaspäev, 28.04.03
- avaldatakse võistlusjuhend

Esmaspäev, 05.05.03
- algab võistlejate registreerimine

Kolmapäeval, 23.07.03 kell 18.00
- lõpeb võistlejate registreerimine

Laupäeval, 26.07.03
Pärnu, Sadama esine parkimisplats
Kell 08.00 - 09.00 -  tehniline ülevaatus
Kell 09.30 - esimese võistlusauto start

Tartu, Raadi lennujaama juhtimiskeskus
Kell 08.30 - 09.30 -  tehniline ülevaatus
Kell 10.00 - esimese võistlusauto start

Tallinn, Peterburi mnt 64 Ehitus Service parkla
Kell 08.30 - 09.30 -  tehniline ülevaatus
Kell 10.00 - esimese võistlusauto start

Rakvere, Kastani tn. parkla
Kell 09.30 - 10.30 -  tehniline ülevaatus
Kell 11.00 - esimese võistlusauto start

Lisakatsetel osalejatelt nõutavad EAL poolt kehtestatud dokumendid ja kiivrid.
Võitjatele karikad ja auhinnad!

AUTOSPORTLASTE - JA HUVILISTE KOKKUTULEK
AUTOTREFF 2003
Laupäeval, 26. juulil kell 16.00 

      Kell 11.00 – Silberauto Suurralli  pidulik start II osale ja lisakatsed RAKVERE linnas
Kell 12.00 – Silberauto Suurrallist osavõtjate lisakatsed KEHALA RINGIL
Kell 15.00 - Kehala Ringi pidulik avamine
Kell 16.00 – AUTOTREFF 2003 üritused 
Kell 20.00 – ans. SUPER BOYS
Kell 23.00 – ans. VÄIKESTE  LÕÕTSPILLIDE  ÜHING
Kell 24.00 - võitjate autasustamine, ilutulestik

Võistluskeskus: 
Kuni 25.07.03 Tallinna tn.25, Rakvere 44311 hotell "Wesenbergh"

Tel. 032-233- 87
Faks 032-235-24
e-mail: spordiklubikos@hot.ee
 051 27 101 Priit Kasak   050 44 073 Märt Ots

26.07.02 alates kella 8.00 Kehala Ring, Vinni vald, L-Virumaa 

Ametlik Teadetetahvel 
Igas stardipaigas alates tehnilise ülevaatuse tööst ja  alates kella 14.00 Kehala Ringil.

Võistluste kodulehekülg: http://www.auto.ee/sport/rahvaralli/ 

Art.1 Korraldajad 
1.1.	Silberauto Suurralli korraldab MTÜ Spordiklubi K.O.S. koostöös Silberauto AS-i, Eesti Autospordi Liidu, EAL Noorte- ja Rahvaralli komiteega. 
1.2. Ametnikud 

Zhürii esimees              Priit Kasak
Võistluste juht              Maaris Sveters
Peasekretär                   Helvi Merirand
Rajameister                   Märt Ots
Tehniline kontroll        Tiit Moik
Julgestusülem               Ain Mets
Tulemused                    Tiit Raatma
Disain ja kujundus        Rein Nurmse
Raadiokeskus                Ervin Runnel       
Art.2 Võistluste määrang 
2.1. Silberauto Suurralli on rahvaralli, mis korraldatakse FIA määruste ja EAL
rahvaralli võistlusmääruste kohaselt. 
2.2.Ralli korraldatakse Eesti karikavõistlustena suurrallis

Art.3 Üldandmed 3.1. Suurralli koosneb kahest osas: 
I osa - kogunemisralli stardipaikadest kuni Rakvereni
II osa - tavaline rahvaralli stardipaigaga  Rakveres
II osa sõidetakse kolmel erineval rajal:
1.	algajad autosportlased ja veteranid
2.	meistriklass
3.	maasturid
II osa  stardipaik Rakvere kesklinnas  ja finishipaik  Autotreff – 2003-l.
Võistlusraja kogupikkus on sõltuvalt stardikohast 120 - 250 km.
Lisakatsed: kiiruslõigud, kiiruslikud lisakatsed, täpsuslõigud ,viktoriin
Lisakatsete koguarv:
-    algajatel ja veteranidel    6, kogupikkus  ca  25 km
-	meistriklassis                12, kogupikkus  ca  50 km.
-	maasturitel                    10, kogupikkus  ca  25 km
Keskmine kiirus ülesõitudel kuni 60 km/h.
Võistluste ametlik aeg on Eesti aeg, mida edastab Eesti Raadio. 

Art.4 Võistlusautod 
4.1. Võistelda võib kõikidel kahe- ja neljarattaveoga sõiduautodel, millised on tehniliselt korras ( ARK ülevaatus) ja millel on kehtiv liikluskindlustuspoliis. Võistluste ajal kehtib Liikluskindlustuse seadus.
4.2. Võistlusklassid: 
4.2.1. Noored kuni 18 aastased (tähis: JUN.)
4.2.2. Esi-või tagasillaveoga kuni 1600 ccm (tähis: 2WA)
4.2.3. Esi-või tagasillaveoga üle 1600 ccm (tähis: 2WB)
4.2.4. Neljarattaveolised sõiduautod (tähis: 4WD)
4.2.5. Naised (tähis: N)
4.2.6. Maasturid  (4W, kliirens suurem kui 250 mm, tähis: JEEP) 
4.2.7. Algajad  autosportlased ja veteranid (tähis: VA)

Art.5 Võistlejad 
5.1. Endised ja praegused autosportlased, kes on tegelenud või tegelevad ükskõik millise autospordi alaga ning on kuulunud rahvusmeeskonda (ka NSVL) MM ja EM võistlustel. Neile annab organisaator tasuta VIP numbri.
5.2. Sponsorid, kes saavad VIP numbrid on kõik need, kes maksavad stardimaksu 2000.-EEK.
5.3. Noorteklassi võistlejad on need, kellel on piiratud juhtimisõigusega juhiload või EAL noortelitsents. Samas autos peab olema juhilubadega täiskasvanu.
5.4. Algajad autosportlased ja veteranid moodustavad eraldi klassi ja ka sõidavad erilegendi alusel.
5.5. Maasturid sõidavad samuti erilegendi alusel, mis kulgeb raskesti läbitavatel teedel
5.6. Suurrallist osavõtva meeskonna moodustavad  I ja II juht. Lubatud on ka reisijad. Meeskonna suurus on piiratud auto istekohtade arvuga.
5.7. Täiskasvanud I juht, kes on roolis, määrab meeskonna kuuluvuse soo järgi.

5.8. I juhi poolt tehnilisele ülevaatusele estatavad dokumendid: 
5.8.1. Osavõtuavaldus
5.8.2. Juhiload , noortel piiratud õigusega juhiload või EAL litsents
5.8.3. Auto registreerimistunnistus, kehtiva tehnilise ülevaatusega
5.8.4. Kehtiv liikluskindlustuse poliis
5.8.5. Kehtiv EAL litsents või võistlejakaart, kõigile neile, kes osalevad lisakatsetel ( välja arvatud algajad, veteranid ja VIP )
5.9. II juht võib asendada I juhti ainult siis, kui ta esitab tehnilisel ülevaatusel  
kehtivad juhiload ja on märkinud nende numbri osavõtuavaldusele.
      5.10. Juhul, kui mõni nendest dokumentidest puudub või on kehtetu, võistlejat starti ei      
      lubata. 

Art.6. Registreerimine ja osavõtumaks 
6.1. Registreerimine lõpeb kolmapäeval, 23.07.03 kella 18.00
Eelregistreerimine toimub internetis aadressil: http://www.auto.ee/sport/rahvaralli/
6.2. Eelregistreerunud osavõtjad registreeritakse lõplikult võistluspäeval tehnilisel ülevaatusel peale nõutavate dokumentide ja osavõtumaksu tasumise kontrolli.
Registreerimisel tuleb ära näidata stardikoht ja võistlusklass ( vaata art. 4.2.)
6.3. Kulutuste osaliseks kompenseerimiseks on kehtestatud osavõtumaks
250.- EEK iga meeskonna liikme kohta. 
VIP numbri omandamiseks tuleb tasuda osavõtumaks 2000.- EEK meeskonna kohta         ( kuni 4 liiget ).
VIP numbri omandanute käsutuses on peamaja koos sauna ja söökidega.
Kõigile teistele on saun ja söök tasulised. Osavõtumaksu tasunutele on vaba sissepääs Eesti autosportlaste suvepäevadele  AUTOTREFF 2003. 
6.4. Osavõtumaks tasuda MTÜ Spordiklubi K.O.S. a/a nr. 10220027443012 Ühispanka
hiljemalt 23.07.03. kell 18

Art.7 Reklaam 
7.1. Korraldajal on õigus reserveerida võistlusautol kohad reklaamiks, millised peavad olema autodel kuni võistluste lõpuni. Reklaamide kohad kooskõlastatakse auto omanikuga.
7.2. Juhul, kui keeldutakse reklaamist tuleb tasuda 1000.- EEK  trahvi iga reklaamist 
keeldunud võistlusauto kohta.  Keelduda ei saa stardinumbrist.
7.3. Reklaam ja numbrid tuleb paigaldada enne auto esitamist tehnilisele ülevaatusele.

Art.8 Meeskond
8.1. Meeskonna moodustavad vähemalt I ja II juht. Muudel juhtudel starti ei lubata
8.2. On lubatud peale I ja II juhi ka reisijad, kes on registreeritud osavõtuavaldusel.
Muudatused meeskonna koosseisus peavad olema tehtud enne tehnilisest ülevaatust. 
8.3. Piiratud õigusega juhtidel (noorvõistlejatel) peavad olema autodel LE-s nõutud märgid.
8.5. Kogu võistlusdistantsi ajal tuleb rangelt täita LE nõudeid. Rikkujaid karistatakse ja kiiruse ületajad üle 41 km/h eemaldatakse võistlustelt.
8.6. Korraldaja väljastab igale meeskonnale stardinumbrid, millised võib panna kas tagumistele küljeakendele või esimestele ustele. 

Art.9. Stardijärjekord, tehniline ülevaatus. 
9.1. Stardijärjekorra määrab korraldaja.
9.2. Stardiintervall on 1 min.
9.3. Tehniline ülevaatus toimub 26.07.03 järgnevalt: 
Pärnus, Sadama parklas kell 08.00 - 09.00
Tartus, Raadi lennujaama juhtimiskeskus kell 08.30 - 09.30
Tallinnas, Peterburi mnt. 64 Ehitus Service parklas kell 08.30 - 09.30
Rakveres, Kastani tn. Parklas kell 09.30 - 10.30 

9.4. Tehnilisel ülevaatusel toimub dokumentide ja auto vastavuse kontroll juhendile ja Teede- ja Sideministri määrusele nr.50 ( 18.05.2001.a.).
9.5. Tehnilisele ülevaatusele hilinenuid karistatakse iga alanud minuti eest 10 sekundiga, varemjõudmist ei karistata.
9.6. Tehnilisel ülevaatusel  antakse igale meeskonnale ajakaart (edaspidi AJK), millele on märgitud meeskonna stardi aeg. Samuti antakse kõikidele meeskondadele tehnilisel ülevaatusel viktoriini küsimustik, milline antakse ära koos ajakaardiga ralli finishis. Viktoriini tulemused on määravad võrdse tulemuse korral. Viktoriini temaatika puudutab põhiliselt  autondust, autosporti ja selle ajalugu.
9.4. Esimene auto stardib:
Pärnust         kell  09.30
Tartust          kell  10.00
Tallinnast     kell  10.00
Rakverest     kell  11.00

Art.10. Võistluste käik 
10.1. Stardikohast kuni Rakvereni  kontrollitaks võistlusraja läbimist  kontrollpunktidega (edaspidi KP), milliste läbimise aega ei fikseerita ja seetõttu on oluline vaid selle punkti läbimine. KP-deks on tanklad, kauplused, söögikohad, muuseumid jne.
Nende läbimist tõestab ostutshekk, milline lisatakse ajakaardile selle äraandmisel viimases ajakontrollpunktis (edaspidi AKP). Tsheki ostuväärtus ei ole võistluse seisukohapealt oluline, küll aga tema olemasolu. Tsheki puudumine toob kaasa võistlustelt kõrvaldamise. 

10.2. Võistlusel kasutatakse rahvusvahelisi kontrollpunktide tähiseid. Iga AKP ees ca     25 m algab kontrollala (edaspidi KA) ja lõpeb ca 25 m peale AKP-d . KA on vastavate märkidega tähistatud. KA-l kehtib kinnise pargi reziim. Seal võib peatuda ainult ajakaardi märkimise ajaks.KA-s olevast autost võib väljuda ainult üks võistleja ajakaardi märkimiseks. Samuti peavad KA-s olevas autos viibima kõik meeskonna liikmed.
Enne KA peatumine on lubatud ja see ei kuulu fikseerimisele kohtunike poolt.

10.3. Kontrollpunkti saabumise aja õigsuse ja kõigi kannete eest ajakaardil vastutab võistleja. Igas AKP-s ja lisakatse (edaspidi LK) stardis ja finishis tehakse märge saabumisaja kohta nii ajakaardile kui ka kohtuniku kaardile. Nende kirjete õigsuse ja kokkulangevuse kontroll on võistlejatel.
Kui võistleja pole nõus ajakaardile kohtuniku poolt tehtud kandega, tuleb teha sellekohane märge kohtuniku kaardile. Ajakaardile võistleja poolt tehtud kanded toovad kaasa võistlustelt kõrvaldamise. Kohtunikukaardil protestimärke puudumine ei võimalda ka finishis kohtuniku märget vaidlustada ja  kirjalikku protesti esitada.

10.4. Kohtunik kannab viivitamatult ajakaardile selle esitamise hetke tunni ja minuti. Karistamata jääb ainult ideaalajal võetud märge. Kui näiteks teie ideaalaeg on 12.25, siis peate esitama kohtunikule ajakaardi märkimiseks ajavahemikul 12.25,00 kuni 12.25,59. Auto võib siseneda kontrollalale 1 min. enne teie ideaalaega, seega näites tooduna alates12.24,00.

10.5. AKP-sse hilinemist karistatakse iga alanud minuti eest 10 sekundiga, varemjõudmisel iga alanud minuti eest 20 sekundiga.

10.6. Viimasesse AKP-sse võib karistuseta saabuda ka varem.

10.7. Kui vahetult peale AKP-d on ka lisakatse (LK) start, algab järgmise etapi arvestus LK stardiajast.

10.8. Täpsuslõik on lisakatse, mis tuleb läbida lisakatse stardis etteantud keskmise kiirusega. Iga eksitud 3 sekundit toob kaasa karistuse 1 sekund.
Täpsuslõigu finishi asukoht ei ole võistlejatele enne starti teada, küll aga on ta märgistatud ja nähtav trassi läbimisel.Täpsuslõigu finishi nähtavuspiirkonnas ei tohi oluliselt kiirust vähendada, peatuda ega tagurpidi sõita. Kõigi nende tegevuste korral märgib kohtunik finishiajaks nähtavuspiirkonda saabumise aja, muidu finishijoone ületamise aja.

10.9 Kontrollpunktid alustavad tööd 15 min. enne esimese võistleja arvestuslikku saabumist ja lõpetavad töö 30 min. peale viimase auto arvestuslikku saabumis aega, või peale seda kui kõik meeskonnad on kontrollpunkti läbinud.

10.10. Võistlejatel tuleb jälgida kohtunike korraldusi, nende mittetäitmine toob kaasa võistlustelt kõrvaldamise.

10.11. Kõik lisakatsed on peale AKP-1-de Rakveres. Lisakatsete raskus on sõltuv sellest, millise raja meeskond osalemiseks valib. Mestriklassis ja maasturitel on  kiiruskatsed suletud teelõikudel, algajatel ja veteranidel lisakatsed  vigursõidus ja lihtsamad ning ohutumad  kiiruslikud lisakatsed. Täpsuslõigud on kõigil võistlejatel.
     10.12. Lisakatsetel, kus legendis on märkus “reisijad keelatud “, ei tohi reisijad autos
     viibida. Rada on tehtud nii, et peale sellise lisakatse finishit on võimalik kohe reisijad
     jälle peale võtta. Kogu võistlusdistantsi ajal peavad reisijad olema turvavöödega
     kinnitatud.

Art.11. Karistused
11.1. Karistused vastavalt ralli rahvusvahelistele üldmäärustele. Tabel on ära toodud tehnilises kontollis Ametlikul Teadetetahvlil (edaspidi ATT). ATT-l on ära toodud ka kõik juhedi muudatused ja võistluste käiku mõjutavad teated.

Art.12. Protestid 
12.1. Proteste raja läbimise kohta saab esitada kuni15 min. peale oma finishisse saabumist.
12.2. Proteste tulemuste kohta saab esitada kuni 30 min. peale esialgsete tulemuste avaldamist.
12.3. Proteste teiste autode kohta saab esitada kuni 20 min. viimase meeskonna finisheerimist.
12.4. Kirjalik protest ja protestimaks 1500.- EEK tuleb anda võistluste juhile. Protsetimaksu ei tagastata, kui protest osutub alusetuks. Suulised protestid ei kuulu läbivaatamisele.

Art.13. Tulemused 
13.1. Karistused väljendatakse sekundites. Lõpptulemus saadakse lisakatsetelt ja rajalt saadud ajas väljendatavate karistuste summana. Meeskond, kellel on väikseim karistusaeg, on võistluse üldvõitja. Suuruselt järgmise aja omanik teine jne. Klassitulemused arvutatakse samal viisil.
13.2. Võrdse tulemuse korral on parem see, kelle tulemus oli parem esimesel lisakatsel, nende võrdsuse korra teisel lisakatsel jne. Kõikide lisakatsete võrdsuse korral on määravaks viktoriini tulemus.
13.3. Ametlikud tulemused avaldatakse 1 tund peale viimase auto finishit Autotreffi
toimumispaigas.

Art.14.Auhinnad 
14.1. Absoluutarvestuse ja klassi kolme paremat meeskonda autasustatakse auhindade ja karikatega.
14.2. Võistkondliku võistluse võitjat autasustatakse karikaga. Võistkondlik arvestus
peetakse tehnilises komisjonis registreeritud võistkondade vahel. Võistkonna moodustavad 2 või 3 meeskonda, millest arvesse läheb kahe parema tulemus absoluutarvestuses.
14.2. Võistlejad peavad osalema autasustamisel, vastasel korral kaotavad nad õiguse auhindadele. 

EAL ja korraldaja ei vastuta võimalike õnnetusjuhtumite tagajärgede eest. Võistlejad osalevad omal vastutusel ja on kohustatud täitma Liikluseeskirju, käesolevat  juhendit, 
Ametlikke Teateid ning kohtunike ja korraldajate juhiseid.